कराँते च्याम्पियनसिपमा बागलुङका दुई खेलाडी सहभागी हुने
शुक्रबारदेखि थाइल्यान्डमा हुने ओपन कराँते डोजो च्याम्पिएनसिप २०२२ मा भाग लिन बागलुङका दुई खेलाडी प्रस्थान गरेका छन् । बागलुङको बडिगाड डोजोका खेलाडीहरू नवीन थापा र बिज्जल पाइजाले खेलमा सहभागिता जनाउने भएका हुन् । बुधबार उनीहरूलाई एक कार्यक्रमका बिच बिदाइ समेत गरिएको छ । 
बागलुङ — शुक्रबारदेखि थाइल्यान्डमा हुने ओपन कराँते डोजो च्याम्पिएनसिप २०२२ मा भाग लिन बागलुङका दुई खेलाडी प्रस्थान गरेका छन् । बागलुङको बडिगाड डोजोका खेलाडीहरू नवीन थापा र बिज्जल पाइजाले खेलमा सहभागिता जनाउने भएका हुन् । बुधबार उनीहरूलाई एक कार्यक्रमका बिच बिदाइ समेत गरिएको छ । बडिगाड गाउँपालिका ५ का अध्यक्ष विष्णुप्रसाद आचार्य र प्रशिक्षक राजनकुमार पाइजाले उनीहरूलाई बिदाइ गरे । पहिलो पटक ग्रामीण स्तरबाट अन्तर्राष्ट्रिय खेलमा सहभागी पठाउन पाएकोमा खेलाडीले खुसी व्यक्त गरेका छन् । उनीहरूले उच्च मनोबलका साथ खेल्ने पनि बताए । प्रशिक्षक राजनकुमार पाइजाले खेलाडीको तयारी राम्रो भएकाले उत्कृष्ट प्रदर्शन गर्न सक्ने विश्वास व्यक्त गरे । ‘आफ्नो क्षेत्रको प्रतिनिधित्व गर्दै विदेशमा खेल्न जान पाउनु सौभाग्य हो‚’ पाइजाले भने, ‘हार-जीत स्वभाविक होला तर देशकै प्रतिनिधित्व गर्ने अवसर ठूलो हो ।’ बागलुङमा अहिले २ सय ७० भन्दा बढी ब्ल्याक बेल्ट पाएका युवा खेलाडीहरू कराँतेमा सक्रिय छन् । विराटनगरमा भएको आठौं खेलकुद प्रतियोगितामा पाइजा नेपाल च्याम्पियन भएका थिए । 